HOOLDUSTÖÖTAJA KOOLITUS

|  |  |
| --- | --- |
| **Õppekava nimetus** | **HOOLDUSTÖÖTAJA KOOLITUS** |
| **Õppekava koostamise alus** | Õppekava koostamisel on lähtutud: Hooldustöötaja, tase 3 kutsestandardis esitatud nõuetest, mis annab võimaluse koolituse läbimise järel minna taotlema hooldustöötaja kutset (tase 3). |
| **Õppekeel** | Vene keel |
| **Õppekava maht kokku** | 244 akadeemilist tundi, sisaldab 144 ak/t auditoorset koolitust (sh esmaabi 16 ak/t) ja juhendatud praktikat 80tundi. |
| **Koolituse toimumise aeg** | Koolitus toimub tellimisel. |
| **Õppekeskkond** | Tüüpiline seminariruum. Lauad, toolid, vajadusel esitlustehnika.  Valgustus ja sisekliima vastab tervisekaitse nõudmistele.  Ruumis on olemas wc, liikumis- kohvipauside organiseerimise võimalus kohvipauside ajal.  Enamasti kasutatakse rendilepingu alusel MTÜ Lapsele Oma Kodu ruume, mis asuvad aadressil Tuleviku 7, Narva. |
| **Sihtgrupp** | Koolituse sihtgrupp on isikud, kellel on valmisolek ja soov hakata tegutsema hooldajana või kes puutuvad kokku omastehooldusega või kes soovivad täiendada oma teadmisi hooldustöö vallas.. |
| **Õpingute alustamise tingimused** | Koolitusel osalemiseks vajalikud tingimused: -       vormikohase avalduse esitamine, millele on lisatud CV  -       omandatud vähemalt põhiharidus ja soovitavalt eelteadmine hooldustöötaja töövaldkonnast  Koolitusel osalejatele on eelnev töökogemus soovitatav. Vastuvõtmine ja registreerimine vormistatakse kirjaliku sooviavalduse alusel ning soovitud koolituse eest tasumisel. Töötukassa poolt suunatutel eeldatakse kinnituskirja olemasolu. |
| **Eesmärk** | Koolituse eesmärk on kujundada isiksus, kellel on teadmised, oskused ja hoiakud, et tulla toime hoolduse teenuse pakkumisel hoolekandeasutustes või avahoolduses ning eeldused ja soov edasiseks õpingute jätkamiseks ning elukestvaks õppeks.  Kindlasti on osaks eesmärgist arendada koolitusel osalejates iseseisva töö oskust, loovust, algatus-, otsustus- ja vastutusvõimet ning suhtlemisvalmidust ning oskust ühendada teoreetilised teadmised praktilise tööga. |
| **Õppesisu** | Kursusel läbitakse järgmised teemad  Moodul 1. Üldoskused ja – teadmised 24 ak/t   * Rahvatervise, tervisedenduse ja sotsiaaltervishoiu alused * Hooldustöötaja kutse-eetika * Suhtlemine, klienditeenindus * Gerontoloogia ja eakate hooldus   Moodul 2. Abivajaja ja tema võrgustikuga kontakti loomine ja suhtlemine 8 ak/   * Abivajaja olukorra hindamine ja teda ümbritsevale võrgustikule sobivate suhtlemisviiside kasutamine * Kaebuste ja probleemide käsitlemine   Moodul 3. Abivajaja tervist ja elukvaliteeti mõjutavate tegurite hindamine ja abivajaja toetamine 24 ak/t   * Igapäevase toimetuleku hindamine ja abivajaduse määratlemine * Abivajaja juhendamine, abistamine ja toetamine * Abivajaja rehabilitatsiooni toetamine ja tervishoiuteenuste korraldamine * Abivahendite vajaduse määramine, hankimine ja abistamine kasutamisel * Hooldus erinevate haiguste korral   Moodul 4. Esmaabi andmine 16 ak/t  Moodul 5. Abivajaja abistamine igapäevastes toimingutes 64 ak/t   * Hooldus erinevate haiguste korral * Ergonoomika * Hooldusabivahendid * Erivajadusega inimeste hooldus * Toitumisõpetuse alused * Ravimiõpetuse alused * Surija hooldus * Aktiviseerivad tegevused * Kodumajandus ja korrastustööd * Seksuaalkäitumise juhendamine   Moodul 6. Oma töö korraldamine 8 ak/t   * Tööpäeva planeerimine, tööplaani koostamine * Osalemine meeskonnatöös   Moodul 7. Praktika moodul 80 ak/t   * Praktiliste ülesannete täitmine juhenadmisel |
| **Õpiväljundid** | Koolituse läbinu:   * abistab abivajajat elamistoimingute korraldamisel lähtudes abivajaja seisundist, erivajadusest, taustast ja harjumustest; * viib läbi hooldusega seotud toiminguid, säästes siinjuures ennast ja keskkonda; * järgib kutse-eetikat ja hoolekandetöö õiguslikke aluseid; * hindab abivajaja sotsiaalset võrgustikku ja vajadusel abistab suhtlusvõrgustikuga suhtlemisel; * annab vajadusel esmast abi;. * oskab hinnata abivajaja tervislikku olukorda ja elukvaliteeti mõjutavaid tegureid; * teab, kuidas korraldada tervishoiu-ja rehabilitatsiooniteenuseid; * oskab koostada tööplaani ja organiseerida optimaalse ajakasutusega oma tööpäeva. |
| **Õppematerjalid** | Lektorite poolt koostatud materjalid edastatakse koolitusel osalejale elektrooniliselt vähemalt 1 päev enne koolitust või erandkorras paberkandjal koolituse käigus. Soovituslik tutvuda: - Sotsiaalhoolekande seadus <https://www.riigiteataja.ee/akt/130122015005?leiaKehtiv>  Kutsestandard Hooldustöötaja tase 3 <https://www.kutseregister.ee/ctrl/et/Standardid/vaata/10558953>  Kutse taotlemine Eesti Sotsiaaltöö Assotsiatsioon <https://www.kutseregister.ee/ctrl/et/KAO/vaata/10470091> |
| **Õppetöö korraldus** | Reeglina 8 ak tundi päevas 2 - päevaste tsüklitena  kolme - nelja kuu jooksul , kusjuures moodulite vaheaeg on soovitavalt 2 nädalat. Erandjuhtumitel võib koolituse korraldust kokkuleppel muuta.  Tuleviku 7, Narva |
| **Nõuded õpingute lõpetamiseks sh hindamismeetodid ja –kriteeriumid** | Õpingute lõpetamise eeldused: - õppekava läbimine, osaledes vähemalt 80 % loengutes  - on sooritanud teadmiste kontrolliks testi. Test loetakse edukalt sooritatuks, kui õigete vastuste osakaal on 75 %. -on sooritanud praktika ning esmaabiandja väljaõppe täies mahus.  Õppekava täielikul läbimisel väljastatakse tunnistus. Mittetäielikult läbimisel teadmiste kontrolli ei toimu, seega antakse tõend läbitud ainete kohta. |
| **Maksumus** | Koolituse maksumus  sõltub osalejate arvust.  Maksumus sisaldab lektoritasu, ruumi ja tehnika renti, paljundus-materjale ning koolituse koordineerimist.  Maksumuse muutus on läbirääkimiste tulemusel võimalik! |
| **Grupi suurus** | Minimaalselt   10 ja maksimaalselt kuni 20 osalejat. |
| **Koolitajate kompetentsust** tagava kvalifikatsiooni või õpi- või töökogemuse kirjeldus | Käesoleva õppekava pedagoogid vastavad nõuetele, omades erialast kõrgharidust või andragoogi kutset. |